Su carrabbusu

Su ledàmine 'e ogni paru e pegus
cumasso, manipùlio e suìgo:
a bocia a su tanalzu che lu pigo
ispinghìndelu a pes torrend'in segus.

L'insinuo sa cria e-d-est cun megus
cumprice, ch'a nudrìrela l'istigo,
a tempus giustu a s'isolver l'obbrigo
e naschen sos eredes de su negus.

In s'Egitu onoradu m'an che Deu;
moliende che un'aranzu tundu
su sole allutu, lùghidu e fecundu

ispintu da su moro iscarabbeu.
Finas Sisìfu est su sìmbulu meu
ispinghinde unu monte in cuddu mundu.

Chena die